b"\n_START_ARTICLE_\nValborg Aulin\n_START_PARAGRAPH_\nLaura Valborg Aulin (9. tammikuuta 1860 G\xc3\xa4vle \xe2\x80\x93 13. maaliskuuta 1928 \xc3\x96rebro) oli s\xc3\xa4velt\xc3\xa4j\xc3\xa4. H\xc3\xa4nen veljens\xc3\xa4 oli Tor Aulin._NEWLINE_Aulin opiskeli pianonsoittoa iso\xc3\xa4itins\xc3\xa4 johdolla ja aloitti 12-vuotiaana opinnot pianisti Hilda Thegerstr\xc3\xb6min johdolla. Vuoden kuluttua h\xc3\xa4n sai s\xc3\xa4vellyksenopettajakseen Albert Rubensonin; my\xc3\xb6hemmin h\xc3\xa4nelle opettivat s\xc3\xa4vellyst\xc3\xa4 Tukholman konservatoriossa Herman Behrens ja Ludvig Norman. Aulin my\xc3\xb6s matkusti 1880-luvulla stipendill\xc3\xa4 opiskelemaan K\xc3\xb6\xc3\xb6penhaminaan Niels W. Gaden ja Pariisiin Jules Massenet'n, Ernest Guiraudin sek\xc3\xa4 Benjamin Godardin oppiin._NEWLINE_Palattuaan Tukholmaan Aulin toimi pianonsoiton, harmonian, kontrapunktin ja s\xc3\xa4vellyksen opettajana, mutta s\xc3\xa4velsi samalla ja esitti omaa tuotantoaan resitaaleissa. H\xc3\xa4n esiintyi pianistina my\xc3\xb6s veljens\xc3\xa4 ja Aulin-kvartetin kanssa. Kvartetin esitykset kuitenkin harvenivat, ja Aulin menetti Ludvig Normanin ja muita suojelijoitaan. H\xc3\xa4n hyv\xc3\xa4ksyi toimen urkurina ja opettajana \xc3\x96rebrossa, jossa kuoli 68-vuotiaana. H\xc3\xa4nen teostensa joukossa on kaksi jousikvartettoa."